Ազգային պետության գաղափարախոսությունն իր նպատակով էապես տարբերվում է կայսրության գաղափարախոսությունից: Ազգային գաղափարախոսության նպատակը ազգային ինքնության պահպանությունը և վերարտադրությունն է, իսկ կայսերական գաղափարախոսության նպատակը ազգային և էթնիկ հանրույթները գերիշխող ազգության ենթակայության տակ պահելը: Սակայն պետք է նկատել, որ երկու, միմյանցից տարբեր գաղափարախոսությունների գործիքակազմն այնուամենայնիվ նույնն է: Երկու դեպքում էլ որպես գլխավոր գործիք օգտագործվում է մշակութային քաղաքականությունը: